

**תנאי הרשמה לקורסים השנתיים לשנת הלימודים 2024-25**

תקנון זה נועד לתלמידים/ת הנרשמים/ת לקורסי הציור בבית הספר של סטודיו "התחנה" לשנת הלימודים 2024-2025. הקורסים השנתיים מורכבים מ36 שיעורים בני 4 שעות כל אחד. קורסים בתכנית המאסטרקלאס מורכבים מ36 שיעורים בני 7 שעות כל אחד + ימים ללא הנחיה מלאים בימי ראשון.

**שכר לימוד**

| **קורס** | **שכ"ל** | **מספר מפגשים** | **מועד תחילת קורס** |
| --- | --- | --- | --- |
| **מאסטרקלאס** | 16,800 ש"ח | 36 מפגשים + 36 מפגשים ללא הנחייה (72 סה"כ) | 4/9/24 בהנחיית ארם גרשוני3/9/24 בהנחיית דוד ניפו |
| **קורס שנתי** | 8,700 ש"ח | 36 מפגשים | 2/9/24 בהנחיית אדם כהן3/9/24 או 6/9/24 בהנחיית דוד ניפו5/9/24 בהנחיית ארם גרשוני4/9/24 בהנחיית הדי בן נון |
| **סדרת ילדים ונוער** | 1,650 ש"ח | 12 מפגשים | (מתחדש) בהנחיית עלמא גרשוני |

***התשלום אינו כולל חומרים וציוד לציור.***
ניתן לשלם באמצעות כרטיס אשראי, ביט, העברה בנקאית או בשיקים עד 10 תשלומים.
*את ההתחייבות לתשלום המלא יש להשלים טרם מועד תחילת הקורס.*

**דמי הרשמה:** על מנת לשמור מקום בקורס ייגבו דמי הרשמה של 10% מעלותו של הקורס - על סך 870 ש"ח במעמד ההרשמה. דמי הרשמה אלו יהוו אישור השתתפות בקורס ויופחתו מעלותו הכוללת של הקורס.

**הרשמה מוקדמת:** לנרשמים בהרשמה מוקדמת עד ה15/6/2024 תנתן הנחה של 10% ממחיר הקורס (דהיינו הנחה של 870 ש"ח).

**חיסורים והשלמות**לתלמיד/ה הנעדר/ת משיעור תינתן האפשרות להשלימו עד שבועיים לאחר ההעדרות, למעט אם מדובר בשני השיעורים האחרונים בקורס. ההשלמות תתאפשרנה בתיאום ובהרשמה מראש בלבד ורק במסגרת תקופת הזמן בו מתקיים הקורס. ניתן להשלים עד שלושה שיעורים בלבד. לא יינתן החזר כספי לשיעורים בהם לא השתתף התלמיד או לשיעורים שלא הושלמו.

**דמי ביטול**רישום לקורס מהווה התחייבות להשתתפות מלאה בכל 36 השיעורים של הקורס. לא ניתן להירשם לשיעורים בודדים או תקופה חלקית של הקורס.

**לידיעת הנרשם:**1. **הרשמה וביטולה**: ההנחיות לביטול והשלמת שיעורים מתפרסמות בתקנון. כמו כן, ניתן לקבלם ביצירת קשר עם משרד התחנה. במקרה של ספק, הנוסח העדיף והמחייב הנו זה המופיע במסמכים הרישמיים והעדכניים באתר התחנה.
2. ‏**דמי הרשמה:** אינם מוחזרים בעקבות ביטול הרשמה או אי קבלה לקורס. ככל שהנרשם מעוניין לבטל את ההשתתפות בקורס ניתן לעשות כן עד מועד תחילת הקורס ובתנאי שלא נותרו עד 14 יום ממועד תחילת הקורס. בכל מקרה אחר לא יינתן החזר כספי של דמי ההרשמה.
3.⁠ **‏אי פתיחת קורס:** התחנה שומרת לה את הזכות לא לפתוח קורס עקב מיעוט נרשמים או מכל סיבה אחרת. במקרה כזה יוחזר לנרשם מלוא שכר הלימוד והישום ששולמו.
4. **דמי ביטול:** ביטול השתתפות בקורס לאחר מועד תחילתומותנה בתשלום דמי ביטול 10% משכר הלימוד וזאת בתנאי שלא עברו 4 שיעורים עד מועד מתן הודעה לביטול השתתפות בכתב.
5. **ביטול השתתפות המאוחר ממועד זה** ומכל סיבה שהיא, מחייב במתן הודעה על ביטול ההשתתפות בכתב. התחנה אינה כפופה להתחייבות החזר שכר לימוד במקרה זה.
6. **במקרה של איסור קיום פעילות ו/או התקהלות עקב כוח עליון או מצב בטחוני:** התחנה שומרת לעצמה את הזכות לעבור למתכונת מקוונת או היברידית ולהמשיך מפגשים כסדרם באופן דיגיטלי, בין היתר בשימוש ב'זום'.

**הצהרת התחייבות:** אני מצהיר בזאת כי קיבלתי מידע על הקורס הנ״ל וכי ידוע לי כי ביטול הרשמתי ללימודים תחוייב בתשלום, בשיעור התלוי במועד קבלת הודעת ביטול בכתב, הכל כמפורט בנהלים המופיעים בהנחיות ההרשמה וביטולה. אני מתחייב לקיים את התקנות, לרבות אלו שתיקבענה במהלך לימודי. אני מסכים כי בכל מקרה אני אחראי לתשלום שכר לימוד או כל תשלום אחר לקורס ואי עמידה בתשלום שכר הלימוד או בכל תשלום אחר לתחנה, מצידי ו/או עבורי עשוי למנוע ממני קבלת שירותים או תעודה מטעמה. כמו כן, זכאית התחנה לזקוף כל תשלום שלי לחוב או כל תשלום שלי שטרם שולם, לפי שיקול דעתה. אם אעשה שימוש בכרטיס אשראי שאינו שלי, אעשה זאת רק לאחר קבלת אישור לשימוש מבעל הכרטיס.

**חתימתי כאן ו/או סימון 'קראתי' ואישור התקנון המקוון מהווה אישור בהסכמה להצהרה זו ולכל התנאים המפורטים בטופס זה. ידוע לי כי כל אופן להכנסת פרטי הזיהוי באופן דיגיטלי ו/או אישור קריאה מהווים חתימה לכל דבר ועניין. לאחר קריאת התקנון מחובת התלמיד/ה לשלוח בהודעה במייל או למספר הטלפון של התחנה "קראתי ואישרתי את התנאים בתקנון".**

**שם הסטודנט/ית \_\_\_\_\_\_\_\_\_\_\_\_\_\_\_\_\_\_**

**חתימת הסטודנט/ית \_\_\_\_\_\_\_\_\_\_\_\_\_\_\_ תאריך: \_\_\_\_\_\_\_\_\_\_\_\_\_\_\_\_\_\_**